
CAIET DE SARCINI

1. INTRODUCERE

   Caietul se sarcini face parte integrantă din documentaţia de atribuire şi constitue ansamblul cerinţelor pe baza cărora se elaborează, de către fiecare ofertant, propunerea tehnică.

   Cerinţele impuse vor fi considerate ca fiind minimale. În acest sens orice ofertă prezentată care se abate din prevederile Caietului de sarcini va fi luată în considerare, dar numai în măsura în care propunerea tehnică presupune asigurarea unui nivel calitativ superior cerinţelor minimale din caietul de sarcini. 

2.  SCURTĂ DESCRIERE

       Achiziţia propusă se realizează în cadrul proiectului „Creșterea capacității de management și de răspuns în cazul dezastrelor naturale în zona transfrontalieră” cod HUSKROUA/1001/056,  finanţat prin Programul ENPI CBC Ungaria-Slovacia-România-Ucraina 2007-2013.

         Obiectivul general al proiectului îl constitue creșterea capacității de management și răspuns a intervențiilor în cazuri de urgențe civile cauzate de dezastre naturale.

3. OBIECTIVUL CONTRACTULUI

     Obiectivul contractului de achiziţie publică îl constitue prestarea de servicii de promovare și publicitate  în cadrul proiectului „Creșterea capacității de management și de răspuns în cazul dezastrelor naturale în zona transfrontalieră”, Programul ENPI CBC Ungaria-Slovacia-România-Ucraina 2007-2013, cod HUSKROUA/1001/056.

     Serviciile solicitate prin acest contract constau în:

	1 Pregătirea broșurii "Fii Pregătit"

	2 Realizarea broșură "Fii Pregătit"

	3 Realizare de pliante

	4.Realizare de panouri mici

	5. Realizare și publicare de anunțuri de presă

	6. Realizare și publicare de anunț pentru achiziții publice

	7. Realizare de conferințe de presă în România


4. CERINŢE MINIME SOLICITATE DE CĂTRE AUTORITATEA CONTRACTANTĂ

Valoare estimată pentru fiecare categorie de servicii este următoarea:

	1  Pregătirea broșurii "Fii Pregătit"-3.800 euro

	2  Realizare broșură "Fii Pregătit brosuri – 4.104 euro

	3  Realizare de pliante 1.00 0 pliante -380 euro

	4.Realizare de panouri mici- 22 panouri – 334,4 euro

	5. Realizare și publicare de anunțuri de presă-4 anunțuri -121,6 euro

	6. Realizare și publicare de anunț pentru achiziții publice- 10 anunțuri -38 euro

	7. Realizare de conferințe de presă în România- 2 conferințe de presa – 304 euro


Valoarea totală estimată a contractului de servicii de promovare și publicitate este de 9.082 euro fără TVA.
Notă:Valorile estimate  nu includ TVA
Dacă oferta financiară propusă de către ofertant nu este mai mică sau egală cu valoarea estimată   a contractului, oferta va fi declarată inacceptabilă. 

       Pentru fiecare tip/categorie de servicii se va avea în vedere o anumită durată de realizare/execuție efectivă de către prestator.

       Referitor la durata contractului de servicii de realizare materiale publicitare acesta va fi de 11 luni de  la data emiterii Ordinului administrative de începere execuție contract și va include durata de execuție distinctă pentru fiecare tip de servicii și o durată de finalizare/livrare/ recepții.    
     Specificaţii tehnice care trebuie îndeplinite de fiecare material în parte, după cum urmează:

Pregătirea broșurii "Fii Pregătit"
Broșura se va constitui ca un ghid pentru familiile aparținând comunităților română și ucraineanâ de pe malul râului Tisa. 
     Broșura va cuprinde informații despre „a fi pregătit pentru...”, „ primul ajutor”,” modul de constituire a unui plan al familiei în caz de urgență”,” pregătirea trusei de urgență”, „ce se spune copiilor”, „unde să găsești ajutor”, „ce înseamnă codurile galben și roșu” și alte aspecte legate de pregătirea pentru dezastre ( inundații, incendii, îngheț, contaminări, epidemii).

    Prestatorul are obligația realizării  broșurii,  obținerii de informații, machetării, etc. Trebuie prezentate Autorității contractante cel puțin două variante de broșură. Autoritatea contractantă poate solicita orice modificare a conținutului iar stabilirea variantei finale  se va face numai cu acordul acesteia.
    Elaborarea broșurii se va face în comun cu experții din instituțiile partenere în proiect, Inspectoratul pentru Situații de Urgență Maramureș, Consiliul Raional  Rakhiv, Consiliul Local Vydrychka.
     Broșura va fi tipărită în limbile română și ucraineană, traducerea va fi asigurată în cadrul altui contract de servicii.
Realizare broșură "Fii Pregătit"
 Vor avea următoarele caracteristici:
· Format A5, policromie, min.20 pagini interioare plus 4 pagini de coperta ;

· Interior carton dublu cretat – minim 135 g/mp, mat sau lucios ;

· Coperta carton dublu cretat – minim 200 g/mp, mat sau lucios ;

· Tiraj 6000 bucăți, bilingv  în limba română, și în limba ucraineană.
Specificații tehnice minimale pliante informative proiect

Pliantele vor conține informații despre proiect:obiectivul general, obiective specifice, valoarea și sursele de finanțare, grupurile țintă,ect. 
Vor avea următoarele caracteristici:
· Format A4, pliat în 3, policromie față/verso

· Format finit: 1/3 A4

· Carton dublu cretat – minim 150 g/m2, mat sau lucios
· Finisare: biguire, fălțuire, pliere (după caz). Livrare/predare în format pliat.

· Tiraj: 1.000 bucăți.
Panouri mici de promovare în locaţiile reţelei

Conținutul panoului va fi redactat de către prestator, pe baza informațiilor furnizate de autoritatea contractantă. Anterior execuției, formatul panoului trebuie să fie aprobat de către autoritatea contractantă.

Montarea panourilor se va face în locațiile indicate de către autoritatea contractantă și intră în obligația prestatorului.

Vor avea următoarele caracteristici:
· Format A2;

· Material PVC flexibil, grosime min.3 mm
· Modul de inscripționare trebuie să permită respectarea culorilor, fontrurilor, etc  conform Manualului de  Comunicare și Vizibilitate.  
Următoarele elemente informative vor fi prezente în mod obligatoriu pe panou:
• Titlul proiectului/investitiei;

• Sigle stabilite conform Manualului de  Comunicare și Vizibilitate aferent Programului de Cooperare Transfrontalieră ENPI Ungaria-Slovacia-România-Ucraina 2007-2013

• Valoarea proiectului şi termenul limită.

Prestatorul va oferi garanție pentru panouri de min. 2 ani. 

Realizare și publicare de anunțuri de presă
   În vederea asigurării informării și vizibilității proiectului se vor publica într-un ziar local/național anunțuri de presă cu privire la implementarea/rezultatele proiectului. 
   Se vor publica 4 anunțuri de presă.

   Perioada de difuzare: datele efective ale apariţiilor vor fi stabilite de către autoritatea contractantă în funcţie de nevoile proprii de promovare.

Informaţia ce va fi inclusă în anunţurile de presă va fi redactată/machetată de către prestator, pe baza informaţiilor furnizate de către achizitor. Prestatorul trebuie să înainteze spre aprobare varianta de anunţ achizitorului.

   Anunțurile vor fi publicate color, în chenar și vor include toate siglele și informațiile obligatorii conform Programul de finanțare. Dimensiuni anunț minim 20 x25 cm.
Timp de apariţie: maxim 72 ore de la data comunicării conţinutului anunţului.

Realizare și publicare de anunț pentru achiziții publice
În vederea asigurării vizibilității achizițiilor publice care se vor desfășura în cadrul acestui proiect, Autoritatea contractantă va publica un număr de 10 anunțuri de presă într-un ziar local/regional. Perioada de difuzare: datele efective ale apariţiilor vor fi stabilite de către Autoritatea  Contractantă în funcţie de nevoile proprii de promovare.

Informaţia ce va fi inclusă în anunţurile de presă va fi redactată/machetată de către prestator, pe baza informaţiilor furnizate de către achizitor. Prestatorul trebuie să înainteze spre aprobare varianta de anunţ achizitorului.

Anunţurile de presă vor fi publicate într-un cotidian/ziar  având aria de difuzare cel puţin judeţul Maramureş. Anunțurile vor fi în chenar și vor include toate siglele și informațiile obligatorii conform Programul de finanțare. Dimensiuni anunț minim 15 x15 cm.
Timp de apariţie: maxim 72 ore de la data comunicării conţinutului anunţului.

Realizare de conferințe de presă în România
     Autoritatea contractantă va organiza două conferințe de presă în cadrul proiectului, la momente importante din cadrul proiectului. Datele pentru desfășurarea conferinţelor de presă vor fi stabilite de către Autoritatea contractantă. Autoritatea contractantă va asigura locația de desfășurare a conferințelor.

   Autoritatea contractantă va înştiinţa, cu cel puţin 3 zile înainte prestatorul cu privire la locația de desfășurare, data și durata conferinţei.
     Pentru fiecare conferință de presă trebuie avute în vedere următoarele servicii:
· asigurarea materialelor ce vor fi înmânate participanţilor(min. 50 persoane/eveniment), mape, fișe de informare, pixuri; 
· asigurarea suportului logistic (microfoane, videoproiector/ retroproiector etc., pregătirea suporturilor cu numele persoanelor care vor lua cuvântul, decorarea încăperii);  
· elaborarea şi transmiterea invitaţiilor de participare la conferinţa,  obţinerea confirmărilor la invitaţiile transmise,  elaborarea si predarea către beneficiar a listei de prezență a participanţilor la conferinţă;

· asigurarea unui protocol minim (cafea, produse de patiserie, apă) pentru cel puțin 50 persoane/eveniment.  
Etapele în  realizarea  materialelor promoţionale

Documentarea
   Autoritatea contractantă va oferi informațiile necesare pentru realizarea materialelor promoționale cu execpția broșurii a cărei pregătire cade în sarcina prestatorului. 

Machetarea 
    Se vor realiza cel puţin 2 variante/ concepte pentru fiecare dintre următoarele materiale de promovare: broșură, pliant, panou. Variantele/conceptele vor fi diferite prin format, cromatică, poze și/sau informație inclusă. 
     Conceptele grafice/variantele prezentate se vor livra în format print care va fi policromie, suport  hârtie 80g/m2, dimensiuni conform caietului de sarcini, fără finisare. De asemenea se vor fi livra variante electronice pentru toate machetele/concepte/variante grafice prezentate în această etapă.    
    Finalizarea acestei etape va consta într-o prezentare realizată de experții prestatorului, la sediul autorităţii contractante din Baia Mare, unde se va evalua gradul de atingere a obiectivelor proiectului/contractului și va fi selectată câte o variantă în vederea tipăririi. 
     În cazul în care consideră necesară autoritatea contractantă prin reprezentanții săi (membri ai echipei de proiect, comisie de recepție servicii etc) va comunica prestatorului modificările (text, grafică) necesare a fi aduse machetelor/variantei finale. După prezentarea variantelor de către prestator și/sau operarea modificări indicate, autoritatea contractantă va decide asupra unor variante finale pentru fiecare tip de materiale. Prestatorul trebuie să înainteze, în format electronic către achizitor, în timp util toate materialele de promovare în variantă finală agreată, înainte de a efectua realizarea lor propriu-zisă.

Realizarea materialelor promoționale: Se va realiza în urma unei notificări din partea autorităţii contractante.

Livrarea materialelor finale: Prestatorul are obligația de a livra materialele de informare realizate la sediul autorității contractante - Consiliul Județean Maramureș, str. Gh. Șincai, nr. 46, Baia Mare. Costurile de livrare vor fi suportate de către prestator. Orice deteriorare a oricărui materiale de promovare/informare, ce va fi constatată de către achizitor, trebuie remediată în cel mai scurt timp prin înlocuire, aceasta revenind în totalitate în sarcina prestatorului, fără costuri suplimentare pentru achizitor.

Montarea panourilor. După realizarea panourilor acestea vor fi montate în locaţii stabilite.

Recepția. Panourile se vor recepționa în momentul montării în locațiile stabilite ulterior. 

Identitate vizuală: Toate materialele promoționale vor conține sigle cu respectarea regulilor de vizibilitate aplicabile Programului de Cooperare Transfrontalieră ENPI Ungaria-Slovacia-România-Ucraina 2007-2013 (vezi Manual Comunicare și Vizibilitate http://ec.europa.eu/europeaid/work/visibility/index_en.htm)

Drepturi de distribuire, multiplicare: 


Toate drepturile de copyright asupra produselor finite vor reveni Autorităţii contractante - Consiliul Judeţean Maramureş, prin urmare la finalizarea contractului, pentru produsele finite realizate în cadrul contractului, ofertantul are obligaţia să cesioneze dreptul de  copyright, atât pentru materialele brute realizate în cadrul contractului cât şi pentru elementele utilizate în cadrul materialelor de informare.


Se va acorda dreptul de multiplicare şi difuzare nelimitat către Autoritatea contractantă, prin orice mediu şi în orice format procesat sau nu al oricărei părţi a materialelor promoţionale, în orice perioadă de timp. 


Autoritatea contractantă se obligă să menţioneze de fiecare dată şi cu fiecare distribuire, numele autorului materialelor promoţionale.

